Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 389/11/5508	Ružomberok, 1.4.2014
EEČ : 2-42-33-2014

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1, odsek 2 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov a iné trestné činy

Rozhodol: 	prokurátor Okresnej prokuratúry Ružomberok
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako konateľ daňového subjektu XXXXX, spol. s r.o., XXXXX 1203/13, XXXXX, IČO: XXXXX, DIČ:XXXXX, ktorý vykonával svoju obchodnú činnosť od 19.02.2004, pričom od 01.07.2011 bol „v likvidácii“,
 
1) rozhodol a nezaplatil určenému príjemcovi Daňovému úradu v Ružomberku
- daň z pridanej hodnoty za zdaňovacie obdobie september 2010 v sume 8.470,79 Eur, splatnú 25.10.2010, na úhradu ktorej mal dostatok finančných prostriedkov v deň jej splatnosti,   
- daň z pridanej hodnoty za zdaňovacie obdobie september 2010 v sume 1.384,66 Eur, splatnú 31.01.2011, na úhradu ktorej mal dostatok finančných prostriedkov v deň jej splatnosti, pričom táto daňová povinnosť vznikla na základe podaného dodatočného daňového priznania zo dňa 25.01.2011 za zdaňovacie obdobie september 2010
- daň  z motorových vozidiel za zdaňovacie obdobie roku 2010 vo výške 328,62 Eur, splatnú dňa 31.01.2011, na úhradu ktorej mal dostatok finančných prostriedkov v deň jej splatnosti,
čím celkovo nezaplatil vlastnú daňovú povinnosť na dani z pridanej hodnoty v rozsahu 9.855,45 Eur, a daň z motorových vozidiel vo výške 328,62 Eur, hoci disponoval dostatkom finančných prostriedkov na ich úhradu,

2) z vymeriavacieho základu na určenie preddavku na daň z príjmov zo závislej činnosti svojich zamestnancov za obdobie mesiaca január 2009 vykonal zrážku preddavku na daň z príjmov zo závislej činnosti vo výške 705,55 Eur, pričom z uvedenej čiastky odviedol na účet správcu dane Daňového úradu v Ružomberku len sumu 0,41 Eur a v rozpore  s ustanovením § 35 ods. 6 Zákona č. 595/2003 Z.z. o dani z príjmov v znení neskorších zmien a doplnkov, rozhodol zostávajúcu odvodovú povinnosť preddavku vo výške 705,14 € splatnú dňa 17.02.2009 neodviesť na účet príslušného správcu dane Daňového úradu v Ružomberku

-z vymeriavacieho základu na určenie preddavku na daň z príjmov zo závislej činnosti svojich zamestnancov za obdobie mesiaca február 2009 vykonal zrážku preddavku na daň z príjmov zo závislej činnosti vo výške 1.165,12 Eur, pričom v rozpore  s ustanovením § 35 ods. 6 Zákona č. 595/2003 Z.z. o dani z príjmov v znení neskorších zmien a doplnkov, rozhodol odvodovú povinnosť preddavku splatnú dňa 17.03.2009 neodviesť na účet príslušného správcu dane Daňového úradu v Ružomberku

-z vymeriavacieho základu na určenie preddavku na daň z príjmov zo závislej činnosti svojich zamestnancov za obdobie mesiaca marec 2009 vykonal zrážku preddavku na daň z príjmov zo závislej činnosti vo výške 886,89 Eur, ktorá bola znížená o sumu 708,97 Eur, pričom v rozpore  s ustanovením § 35 ods. 6 Zákona č. 595/2003 Z.z. o dani z príjmov v znení neskorších zmien a doplnkov, rozhodol odvodovú povinnosť preddavku, ktorá predstavovala výšku 177,92 Eur a bola splatná dňa 17.04.2009 neodviesť na účet príslušného správcu dane Daňového úradu v Ružomberku

-z vymeriavacieho základu na určenie preddavku na daň z príjmov zo závislej činnosti svojich zamestnancov za obdobie mesiaca apríl 2009 vykonal zrážku preddavku na daň z príjmov zo závislej činnosti vo výške 409,15 Eur,  pričom v rozpore  s ustanovením § 35 ods. 6 Zákona č. 595/2003 Z.z. o dani z príjmov v znení neskorších zmien a doplnkov, rozhodol odvodovú povinnosť preddavku, splatnú dňa 05.06.2009 neodviesť na účet príslušného správcu dane Daňového úradu v Ružomberku

-z vymeriavacieho základu na určenie preddavku na daň z príjmov zo závislej činnosti svojich zamestnancov za obdobie mesiaca jún 2009 vykonal zrážku preddavku na daň z príjmov zo závislej činnosti vo výške 95,88 Eur,  pričom v rozpore  s ustanovením § 35 ods. 6 Zákona č. 595/2003 Z.z. o dani z príjmov v znení neskorších zmien a doplnkov, rozhodol odvodovú povinnosť preddavku, splatnú dňa 05.08.2009 neodviesť na účet príslušného správcu dane Daňového úradu v Ružomberku,

kde týmto konaním XXXXX zadržal a neodviedol Daňovému úradu XXXXX uvedenú splatnú daň v celkovom rozsahu  2.553,21 Eur, hoci disponoval dostatkom finančných prostriedkov na jej úhradu.

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa odboru kriminálnej polície OR PZ v Ružomberku z 27.10.2011, ČVS: ORP-386/OEK-RK-2011, bolo podľa § 199 ods. 1 Trestného poriadku začaté trestné stíhanie pre pokračovací prečin nezaplatenia dane podľa § 278 ods. 1, ods. 2 Trestného zákona účinného do 31.08.2011.

Uznesením vyšetrovateľa odboru kriminálnej polície OR PZ v Ružomberku z 26.09.2012, ČVS: ORP-386/OEK-RK-2011, bolo následne podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX, nar. XXXXX v Bratislave, bytom XXXXX, XXXXX pre pokračovací prečin nezaplatenia dane podľa § 278 ods. 1, ods. 2 Trestného zákona účinného do 31.08.2011 a pre pokračovací prečin neodvedenia dane a poistného podľa § 277 ods. 1 Trestného zákona pre skutky popísané vo výrovej časti predmetného uznesenia o vznesení obvinenia.

Trestného činu nezaplatenia dane podľa § 278 ods. 1, ods. 2 Trestného zákona sa dopustí ten, kto v značnom rozsahu nezaplatí splatnú daň.

Trestného činu neodvedenia dane a poistného podľa § 277 ods. 1 Trestného zákona sa dopustí ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, v úmysle zadovážiť sebe alebo inému neoprávnený prospech,

Podľa § 125 ods. 1 Trestného zákona škodou malou sa rozumie škoda prevyšujúca sumu 266 eur. Škodou väčšou sa rozumie suma dosahujúca najmenej desaťnásobok takej sumy. Značnou škodou sa rozumie suma dosahujúca najmenej stonásobok takej sumy. Škodou veľkého rozsahu sa rozumie suma dosahujúca najmenej päťstonásobok takej sumy. Tieto hľadiská sa použijú rovnako na určenie výšky prospechu, hodnoty veci a rozsahu činu. 

Preskúmaním spisového materiálnu bolo zistené, že obvinený XXXXX, nar. XXXXX, dňa 03.01.2014 zomrel. Uvedené vyplýva z predloženého úmrtného listu z 22.01.2014 vydaného Matričným úradom mesta XXXXX.

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

V prípade, ak je zistená niektorá skutočnosť uvedená v § 9 Trestného poriadku, prokurátor zastaví trestné stíhanie ihneď, len čo sa o takomto dôvode dozvedel.

Z vyššie uvedených dôvodov, s poukazom na ustanovenie § 9 ods. 1 písm. d) Trestného poriadku, som trestné stíhanie obvineného XXXXX pre uvedený skutok podľa § 215 ods. 1 písm. d) Trestného poriadku zastavil, pretože je trestné stíhanie neprípustné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Tomaško
prokurátor